শাহেদ আলী

অধ্যাপক শাহেদ আলী (১৯২৫ - ২০০১) বাংলাদেশের প্রখ্যাত সাহিত্যিক ও সংস্কৃতিসেবী। তিনি ১৯৫২-এর ভাষা আন্দোলনের একজন ভাষাসৈনিক। তিনি ইসলামী চিন্তাবিদ, সাংবাদিক, অনুবাদক, গবেষক হিসাবেও পরিচিত। শাহেদ আলী ১৯২৫ খ্রীস্টাব্দের ২৬ মে বর্তমান সুনামগঞ্জ জেলার তাহিরপুর উপজেলার মাহমুদপুর গ্রামে জন্মগ্রহণ করেন। শাহেদ আলী সুনামগঞ্জ সরকারি জুবিলি উচ্চবিদ্যালয় থেকে ১৯৪৩ খ্রীস্টাব্দে প্রবেশিকা পরীক্ষায় উত্তীর্ণ হন। তিনি সিলেট এমসি কলেজ থেকে ১৯৪৭ খ্রীস্টাব্দে ব্যাচেলার ডিগ্রি এবং ঢাকা বিশ্ববিদ্যালয় থেকে ১৯৫০ খ্রীস্টাব্দে বাংলা ভাষা ও সাহিত্যে মাস্টার্স ডিগ্রি অর্জন করেন। শাহেদ আলী ১৯৫১ খ্রীস্টাব্দে বগুড়া আজিজুল হক কলেজেের শিক্ষক হিসেবে কর্মজীবন শুরু করেন। এরপর থেকে ১৯৫৪ পর্যন্ত মিরপুর বাংলা কলেজ, রংপুর কারমাইকেল কলেজ ও চট্টগ্রাম সিটি কলেজে অধ্যাপনা করেন। তিনি ১৯৫৪ খ্রীস্টাব্দে খেলাফতে রব্বানী পার্টির নমিনেশনে সুনামগঞ্জ থেকে আইনসভার সদস্য নির্বাচিত হন। অধ্যাপক শাহেদ আলী ইসলামিক ফাউন্ডেশনের (সাবেক ইসলামিক একাডেমী) প্রতিষ্ঠাতা সচিব ছিলেন। এরপর ১৯৬২ থেকে ১৯৮২ খ্রীস্টাব্দ পর্যন্ত ইসলামিক ফাউন্ডেশনের অনুবাদ ও সঙ্কলন বিভাগের পরিচালকের দায়িত্ব পালন করেন। চল্লিশের দশক থেকেই শাহেদ আলী সাংবাদিকতার সাথে যুক্ত ছিলেন। ১৯৪৪-৪৬ খ্রীস্টাব্দে মাসিক প্রভাতি এবং ১৯৪৮-৫০ খ্রীস্টাব্দে তিনি সাপ্তাহিক সৈনিক পত্রিকাদ্বয় সম্পাদনা করেন। ১৯৫৫ সালে দৈনিক বুনিয়াদ সম্পাদনা করেন। ইসলামী ফাউন্ডেশনের বিখ্যাত শিশু মাসিক সবুজ পাতার সম্পাদনার দায়িত্বে ছিলেন ১৯৬৩ থেকে ১৯৮২ খ্রীস্টাব্দে পর্যন্ত। ১৯৫৬ খ্রীস্টাব্দে দৈনিক মিল্লাতের সহকারী সম্পাদকের দায়িত্ব পালন করেন। ১৯৬৩-৬৪ খ্রীস্টাব্দে বাংলা একাডেমী পত্রিকার সম্পাদনা বোর্ডের সদস্য ছিলেন। ইসলামী বিশ্বকোষের সম্পাদনা বোর্ডেরও সদস্য ছিলেন। অধ্যাপক শাহেদ আলী বিভিন্ন বুদ্ধিবৃত্তিক ও সাংস্কৃতিক আন্দোলনের নেতৃত্ব দিয়েছেন। ১৯৪৮-৫২-এর ভাষা আন্দোলনের সার্বিক কার্যক্রমে জড়িত ছিলেন। তিনি তমুদ্দন মজলিসের সাধারণ সম্পাদক ও পরে সভাপতির দায়িত্ব পালন করেন। ১৯৪০ খ্রীস্টাব্দে সওগাত পত্রিকায় শাহেদ আলীর প্রথম গল্প "অশ্রু" প্রকাশিত হয়। এরপর বিভিন্ন পত্রপত্রিকায় ক্রমান্বয়ে একের পর এক গল্প ও প্রবন্ধ প্রকাশিত হতে থাকে। শাহেদ আলী ছিলেন একজন জীবনধর্মী লেখক ও কথাসাহিত্যিক। জিবরাইলের ডানা (১৯৫৩) একই সমতলে (১৯৬৩) শা'নযর (১৯৮৫) অতীত রাতের কাহিনী (১৯৮৬) অমর কাহিনী (১৯৮৭) নতুন জমিদার (১৯৯২) শাহেদ আলীর শ্রেষ্ঠ গল্প শাহেদ আলীর নির্বাচিত গল্প হৃদয় নদী, কাদা মাটির সাতকাহন, আত্মসমর্পণ একমাত্র পথ (১৯৪৬) তরুণ মুসলিমের ভূমিকা (১৯৪৬) ফিলিস্তীনে রুশ ভূমিকা (১৯৪৮) সাম্রাজ্যবাদ ও রাশিয়া (১৯৫০) তরুণের সমস্যা (১৯৬০) বাংলা সাহিত্যে চট্টগ্রামের অবদান (১৯৬৫) তাওহীদ (১৯৬৫) বুদ্ধির ফসল আত্মার আশিষ (১৯৭০) ধর্ম ও সাম্প্রদায়িকতা (১৯৭০) Economics Order Of Islam (১৯৭৮) জীবন নিরবচ্ছিন্ন (১৯৮০) Islam in Bangladesh (১৯৮১) জীবনদৃষ্টি বিপর্যয়ের হেতু অন্যরকম আমেরিকা রুহীর প্রথম পাঠ (১৯৮০) ছোটদের ইমাম আবু হানিফা (১৯৮০) সোনার গাঁয়ের সোনার মানুষ (১৯৯২) বিচার জীবনকথা মক্কার পথ (১৯৯৩) মূল : মুহাম্মাদ আসাদ ইসলামে রাষ্ট্র ও সরকার পরিচালনার মূলনীতি (১৯৬৬) মূল : আল্লামা আসাদ আধুনিক বিজ্ঞান ও আধুনিক মানুষ মূল : কে বি এইচ কোনান্ট ইতিবৃত্ত (১৯৯৪) মূলঃ হিরোডাটাস ককেশাসের মহানায়ক মূলঃ ইমাম শামেলি বাংলা একাডেমি সাহিত্য পুরস্কার (১৯৬৪) ভাষা আন্দোলন পদক (১৯৮১) নাসির উদ্দীন স্বর্ণপদক (১৯৮৫) লায়ন ক্লাব পদক(১৯৯২) ইসলামিক ফাউণ্ডেশন পুরস্কার (১৯৮৬) একুশে পদক (১৯৮৯) দুবাই সাহিত্য পুরস্কার (১৯৯২) ফররুখ স্মৃতি পুরস্কার (১৯৯৭) রাগিব রাবেয়া সাহিত্য পুরস্কার (১৯৯৮) কেমুসাস সাহিত্য পুরস্কার জাসাস স্বর্ণপদক (২০০০) তমদ্দুন মজলিস মাতৃভাষা পদক (২০০০) কিশোরকণ্ঠ সাহিত্য পুরস্কার (মরণোত্তর,২০০৩ খ্রীস্টাব্দে) আন্তর্জাতিক মাতৃভাষা দিবস পুরস্কার ইত্যাদি। বহুধা প্রতিভার অধিকার শাহেদ আলী ২০০১ খ্রীস্টাব্দের ৬ নভেম্বর ঢাকায় মৃত্যুবরণ করেন। মাহমুদ ইউসুফ। "কথাসাহিত্যিক শাহেদ আলী"। দৈনিক সংগ্রাম। সংগ্রহের তারিখ ১৭ সেপ্টেম্বর ২০১৩। [স্থায়ীভাবে অকার্যকর সংযোগ] মোহাম্মদ তৌফিকুর হায়দার। "শাহেদ আলী"। বাংলাপিডিয়া। সংগ্রহের তারিখ ১৭ সেপ্টেম্বর ২০১৩। [স্থায়ীভাবে অকার্যকর সংযোগ] "আমাদের পরিচিতি"। কিশোরকন্ঠ ফাউন্ডেশন। ১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৩।  চেমন আরা